ดาวโจนส์พุ่งไม่หยุด ล่าสุดทะยานกว่า 350 จุด นักลงทุนคลายกังวลสงครามการค้า - FINNOMENA
ดาวโจนส์พุ่งขึ้นอย่างต่อเนื่องกว่า 350 จุด ขณะที่นักลงทุนคลายความกังวลเกี่ยวกับการทำสงครามการค้าระหว่างสหรัฐและจีน หลังจากที่จีนส่งสัญญาณเปิดการเจรจาการค้ารอบใหม่เพื่อแก้ไขความขัดแย้งทางการค้ากับสหรัฐ
5 มิ.ย. 2562

ดาวโจนส์พุ่งขึ้นอย่างต่อเนื่องกว่า 350 จุด ขณะที่นักลงทุนคลายความกังวลเกี่ยวกับการทำสงครามการค้าระหว่างสหรัฐและจีน หลังจากที่จีนส่งสัญญาณเปิดการเจรจาการค้ารอบใหม่เพื่อแก้ไขความขัดแย้งทางการค้ากับสหรัฐ
โดยกระทรวงพาณิชย์จีนออกแถลงการณ์ ระบุว่า ความขัดแย้งทางการค้ากับสหรัฐ ในท้ายที่สุดแล้ว จำเป็นที่จะต้องได้รับการแก้ไขผ่านการเจรจา และการปรึกษาหารือต่อไป
ราคาหุ้นของบริษัทเจเนรัล มอเตอร์ (GM) และฟอร์ด ซึ่งอาจได้รับผลกระทบจากการเรียกเก็บภาษีต่อสินค้าเม็กซิโก ดีดตัวขึ้น 4.3% และ 3.2% ตามลำดับ ขณะที่นักลงทุนคลายความกังวลเกี่ยวกับการทำสงครามการค้าระหว่างสหรัฐและเม็กซิโก
นอกจากนี้ การพุ่งขึ้นของหุ้นกลุ่มธนาคาร และเทคโนโลยี ยังเป็นปัจจัยหนุนตลาดวอลล์สตรีทในครั้งนี้ด้วย
ขณะเดียวกัน นักลงทุนยังคลายความกังวลเกี่ยวกับการทำสงครามการค้าระหว่างสหรัฐและเม็กซิโก หลังจากที่นายมาร์เซลโล เอบราร์ด รัฐมนตรีต่างประเทศเม็กซิโก กล่าวว่า เขาคาดหวังว่าสหรัฐและเม็กซิโกจะสามารถหาจุดยืนร่วมกันในด้านผู้อพยพเข้าเมือง และการค้า
ที่มา : https://www.reuters.com/article/us-usa-stocks/wall-street-gains-on-rate-cut-hopes-tech-leads-rebound-idUSKCN1T51I1
แท็ก:
แชร์บทความ: